Foto: KUN.UZ Yo‘l-patrul xizmati xodimlarining yo‘l harakati qatnashchilari bilan o‘zaro munosabatlari hamda maxsus moslamalardan foydalanish tartibi to‘g‘risidagi nizom tasdiqlandi. Adliya vazirligi telegram-kanali xabariga ko‘ra, unga muvofiq: transport to‘xtatilganda haydovchi YPX xodimi to‘xtatilgan hududda dislokatsiyaga asosan xizmat o‘tayotganligini tasdiqlovchi dislokatsiyaning ko‘chirmasi bilan tanishishi mumkin; YPX xodimi tomonidan o‘zining dislokatsiyasidan tashqarida rasmiylashtirilgan bayonnomalar yuridik kuchga ega bo‘lmaydi; YPX xodimi transportni va yuklarni ko‘zdan kechirish, transportni ta’qib qilish yoki kuzatish huquqiga ega. Bunda yo‘l harakati qatnashchilarining hayoti va sog‘lig‘i uchun xavfli harakatlar sodir etilmasligi lozim; YPX xodimi o‘z xizmat vazifalarini belgilangan ekipirovkada oshkora usulda amalga oshiradi hamda xizmatni yashirin olib borish taqiqlanadi.